VI.  Godino Oritano interdicit sub excommunicationis poena ne Brundusini eviscopatus bona sibi vindicet.   (Anno 1099.) [UGHELLI,  Italia sacra,  IX, 31.]
PASCHALIS episcopus, servus servorum Dei, GODINO Oritano, salutem et apostolicam benedictionem.
Valde miramur te in tanta prorupisse et permanere insania, ut Brundisini episcopatus bona tuae proprietati vindices. Unde mandamus quatenus si nos diligis, et beati Petri gratiam habere desideras, ab hac desistas insania, alioquin noveris te communione privari. Brundusinae enim Ecclesiae Oritana subjacet. Inde inter eas nullum debet esse divortium, etc.